phoneee/thai-legal-corpus huggingface dataset:
พระราชกฤษฎีกาปิดประชุมรัฐสภาสมัยประชุมสามัญประจำปีครั้งที่สอง พ.ศ. 2565พระราชกฤษฎีกา ปิดประชุมรัฐสภาสมัยประชุมสามัญประจำปีครั้งที่สอง พ.ศ. ๒๕๖๕พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ให้ไว้ ณ วันที่ ๑๘ มกราคม พ.ศ. ๒๕๖๕ เป็นปีที่ ๗ ในรัชกาลปัจจุบันพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว มีพระบรมราชโองการโปรดเกล้าฯ ให้ประกาศว่า โดยที่ได้มีการตราพระราชกฤษฎีกาเรียกประชุมรัฐสภาสมัยประชุมสามัญประจำปีครั้งที่สอง พ.ศ. ๒๕๖๔ ตั้งแต่วันที่ ๑ พฤศจิกายน พ.ศ. ๒๕๖๔ นั้น บัดนี้จะสิ้นกำหนดเวลาหนึ่งร้อยยี่สิบวันตามสมัยประชุมสามัญประจำปีครั้งที่สอง ในวันที่ ๒๘ กุมภาพันธ์ พ.ศ. ๒๕๖๕อาศัยอำนาจตามความในมาตรา ๑๒๒ และมาตรา ๑๗๕ ของรัฐธรรมนูญแห่งราชอาณาจักรไทย จึงทรงพระกรุณาโปรดเกล้าฯ ให้ตราพระราชกฤษฎีกาปิดประชุมรัฐสภาสมัยประชุมสามัญประจำปีครั้งที่สอง ตั้งแต่วันที่ ๑ มีนาคม พ.ศ. ๒๕๖๕ผู้รับสนองพระบรมราชโองการ พลเอก ประยุทธ์ จันทร์โอชา นายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือ โดยที่มาตรา ๑๒๑ ของรัฐธรรมนูญแห่งราชอาณาจักรไทย บัญญัติให้ในปีหนึ่งให้มีสมัยประชุมสามัญของรัฐสภาสองสมัย ๆ หนึ่งให้มีกำหนดเวลาหนึ่งร้อยยี่สิบวัน โดยวันเริ่มสมัยประชุมสามัญประจำปีครั้งที่สอง ให้เป็นไปตามที่สภาผู้แทนราษฎรกำหนดและได้มีพระราชกฤษฎีกาเรียกประชุมรัฐสภาสมัยประชุมสามัญประจำปีครั้งที่สอง พ.ศ. ๒๕๖๔ กำหนดวันเริ่มสมัยประชุมสามัญประจำปีครั้งที่สอง ตั้งแต่วันที่ ๑ พฤศจิกายน พ.ศ. ๒๕๖๔ ซึ่งจะสิ้นกำหนดเวลาหนึ่งร้อยยี่สิบวันตามสมัยประชุมสามัญประจำปีครั้งที่สอง ในวันที่ ๒๘ กุมภาพันธ์ พ.ศ. ๒๕๖๕สมควรที่จะกำหนดให้ปิดประชุมรัฐสภาสมัยประชุมสามัญประจำปีครั้งที่สอง จึงจำเป็นต้องตราพระราชกฤษฎีกานี้
ประกาศคณะกรรมการพิจารณาการทุ่มตลาดประกาศคณะกรรมการพิจารณาการทุ่มตลาดและการอุดหนุนเรื่องการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วน แผ่น และแผ่นแถบ ที่มีแหล่งกำเนิดจากประเทศญี่ปุ่นสหภาพยุโรป ไต้หวันและสาธารณรัฐเกาหลี(ฉบับที่ ๖)[๑]พ.ศ. ๒๕๔๖ ตามที่ได้มีประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วน แผ่นและแผ่นแถบที่มีแหล่งกำเนิดจากประเทศญี่ปุ่น สหภาพยุโรป ไต้หวันและสาธารณรัฐเกาหลี (ฉบับที่ ๕) พ.ศ. ๒๕๔๖ ลงวันที่ ๑๐ มีนาคม พ.ศ. ๒๕๔๖ ให้เรียกเก็บอากรตอบโต้การทุ่มตลาดในการนำเข้าสินค้าเหล็กกล้าไร้สนิมรีดเย็นชนิดม้วน แผ่น และแผ่นแถบ นั้นบริษัทKawasakiSteel Corporation ได้แจ้งว่า บริษัทฯได้ดำเนินการจดทะเบียนเปลี่ยนชื่อนิติบุคคลใหม่เป็นบริษัท JFE Steelcorporation ต่อ District Legal Affairs Bureau ของประเทศญี่ปุ่น แล้วอาศัยอำนาจตามความในมาตรา๗ และมาตรา ๗๓ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ. ๒๕๔๒คณะกรรมการออกประกาศไว้ ดังต่อไปนี้ข้อ๑ ประกาศนี้เรียกว่าประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วน แผ่น และแผ่นแถบที่มีแหล่งกำเนิดจากประเทศญี่ปุ่น สหภาพยุโรป ไต้หวัน และสาธารณรัฐเกาหลี (ฉบับที่๖) พ.ศ. ๒๕๔๖ข้อ๒ ให้แก้ไขข้อความว่า บริษัท KawasakiSteel Corporation ในข้อ ๒ (๑) ของประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วน แผ่นและแผ่นแถบที่มีแหล่งกำเนิดจากประเทศญี่ปุ่น สหภาพยุโรป ไต้หวันและสาธารณรัฐเกาหลี (ฉบับที่ ๕) พ.ศ. ๒๕๔๖ ลงวันที่ ๑๐ มีนาคม พ.ศ. ๒๕๔๖ เป็น บริษัท JFE Steel corporationข้อ๓[๒] ประกาศนี้ให้ใช้บังคับตั้งแต่วันที่ ๑เมษายน พ.ศ. ๒๕๔๖ เป็นต้นไปประกาศ ณ วันที่ ๒๔มิถุนายน พ.ศ. ๒๕๔๖อดิศัย โพธารามิกรัฐมนตรีว่าการกระทรวงพาณิชย์ประธานคณะกรรมการพิจารณาการทุ่มตลาดและการอุดหนุนประกาศคณะกรรมการพิจารณาการทุ่มตลาดและการอุดหนุนเรื่องการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนสหภาพยุโรปไต้หวัน และสาธารณรัฐเกาหลี (ฉบับที่ ๗) พ.ศ. ๒๕๔๗[๓]วิภา/ผู้จัดทำ๑๒ กันยายน ๒๕๕๔[๑] ราชกิจจานุเบกษาเล่ม ๑๒๐/ตอนพิเศษ ๗๐ ง/หน้า ๔๗/๒๖ มิถุนายน ๒๕๔๖[๒]ข้อ ๓แก้ไขเพิ่มเติมโดยประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วน แผ่นและแผ่นแถบ ที่มีแหล่งกำเนิดจากประเทศญี่ปุ่นสหภาพยุโรป ไต้หวันและสาธารณรัฐเกาหลี (ฉบับที่ ๗)พ.ศ. ๒๕๔๗[๓] ราชกิจจานุเบกษาเล่ม ๑๒๑/ตอนพิเศษ ๒๒ ง/หน้า ๖๔/๒๗ กุมภาพันธ์ ๒๕๔๖
คำพิพากษาศาลฎีกาที่ 63645หลักกฎหมาย: ในคดีแพ่งโจทก์ขอถอนฟ้องเดิมในชั้นฎีกาไม่ได้ ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 375/2523นายสมศักดิ์ สุขโตโจทก์นายอารี สังข์สว่าง กับพวกจำเลย ป.วิ.พ. ม. 175ในคดีแพ่งโจทก์ขอถอนฟ้องเดิมในชั้นฎีกาไม่ได้(วิถี ปานะบุตร-อำนัคฆ์ คล้ายสังข์-ไพบูลย์ เพียรรู้จบ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 375/2523นายสมศักดิ์ สุขโตโจทก์นายอารี สังข์สว่าง กับพวกจำเลย ป.วิ.พ. ม. 175ในคดีแพ่งโจทก์ขอถอนฟ้องเดิมในชั้นฎีกาไม่ได้(วิถี ปานะบุตร-อำนัคฆ์ คล้ายสังข์-ไพบูลย์ เพียรรู้จบ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
พระราชกฤษฎีกาจัดตั้งเทศบาลตำบลหลังสวนจังหวัดชุมพรพุทธศักราช ๒๔๘๓ ในพระปรมาภิไธยสมเด็จพระเจ้าอยู่หัวอานันทมหิดลคณะผู้สำเร็จราชการแทนพระองค์(ตามประกาศประธานสภาผู้แทนราษฎรลงวันที่ ๔สิงหาคม พุทธศักราช ๒๔๘๐)อาทิตย์ทิพอาภาพล.อ.พิชเยนทรโยธินตราไว้ ณ วันที่๒๑ มิถุนายน พุทธศักราช ๒๔๘๓เป็นปีที่ ๗ในรัชกาลปัจจุบันโดยที่เห็นสมควรยกฐานะตำบลหลังสวนอำเภอหลังสวน จังหวัดชุมพร เป็นเทศบาลตำบลคณะผู้สำเร็จราชการแทนพระองค์ในพระปรมาภิไธยสมเด็จพระเจ้าอยู่หัวอาศัยอำนาจตามความในมาตรา ๘ แห่งพระราชบัญญัติเทศบาล พุทธศักราช ๒๔๘๑จึงให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้ให้เรียกว่า พระราชกฤษฎีกาจัดตั้งเทศบาลตำบลหลังสวนจังหวัดชุมพร พุทธศักราช ๒๔๘๓มาตรา ๒[๑]ให้ใช้พระราชกฤษฎีกานี้ตั้งแต่วันประกาศในราชกิจจานุเบกษาเป็นต้นไปมาตรา ๓ ให้ยกฐานะตำบลหลังสวน อำเภอหลังสวนจังหวัดชุมพร ตามเขตที่กำหนดไว้ในมาตรา ๔ ขึ้นเป็นเทศบาลตำบล มีนามว่า เทศบาลตำบลหลังสวนจังหวัดชุมพรมาตรา๔ ให้กำหนดเขตเทศบาลตำบลหลังสวนจังหวัดชุมพร ไว้ดังต่อไปนี้ คือด้านเหนือตั้งแต่หลักเขตที่ ๑ ซึ่งตั้งอยู่บนฝั่งคลองหลังสวนทางทิศตะวันตกใกล้กับโรงฆ่าสัตว์รัฐบาลเลียบไปตามริมคลองหลังสวนฝั่งใต้ ไปทางทิศตะวันออก จดหลักเขตที่ ๒ซึ่งตั้งอยู่ที่ฝั่งคลองหลังสวนฝั่งตะวันออกตรงทางเดินสาธารณะผ่านในวัดโตนดจากหลักเขตที่๒ ไปทางทิศตะวันออกตามแนวทางเดินสาธารณะ จดหลักเขตที่ ๓ ซึ่งตั้งอยู่ที่ริมคลองหลังสวนฝั่งตะวันตกตรงสุดทางเดินสาธารณะลงน้ำคลองหลังสวนด้านตะวันออกจากหลักเขตที่ ๓ เลียบไปตามริมคลองหลังสวนฝั่งตะวันตกไปทางทิศใต้ จดหลักเขตที่ ๔ซึ่งตั้งอยู่ที่ถนนสายไปวัดพิไชยธารา ตรงปากคลองบางยี่โรฝั่งเหนือด้านใต้จากหลักเขตที่ ๔ เป็นเส้นตรงไปทางทิศตะวันตก จดหลักเขตที่ ๕ซึ่งตั้งอยู่ที่ทางรถไฟตรงกับที่ตั้งก๊อกน้ำระหว่างหลักกิโลเมตรที่ ๕๓๓ ๕๓๔ด้านตะวันตกจากหลักเขตที่ ๕ ตัดตรงไปถึงถนนไปเขาเงิน จดหลักเขตที่ ๖ซึ่งตั้งอยู่ตรงมุมกำแพงบริเวณที่ว่าการอำเภอหลังสวนจากหลักเขตที่๖ เลียบไปตามริมกำแพงบริเวณที่ว่าการอำเภอไปทางทิศเหนือ จดหลักเขตที่ ๗ซึ่งตั้งอยู่ที่มุมกำแพงด้านตะวันตกเฉียงเหนือจากหลักเขตที่๗ หักเลี้ยวไปตามริมกำแพงบริเวณที่ว่าการอำเภอ ไปทางทิศตะวันออกเฉียงเหนือจดหลักเขตที่ ๘ ซึ่งตั้งอยู่ที่ริมกำแพงบริเวณที่ว่าการอำเภอทางทิศตะวันออกเฉียงเหนือข้างสโมสรหลังสวนจากหลักเขตที่๘ ตัดตรงไปจดหลักเขตที่ ๙ ซึ่งตั้งอยู่ที่ริมศาลาท่าน้ำท่าตึก คลองหลังสวนทางทิศตะวันตกจากหลักเขตที่๙ เลียบไปตามริมคลองหลังสวนฝั่งใต้แล้วตัดตรงไปทางทิศตะวันออกเฉียงเหนือไปบรรจบหลักเขตที่ ๑ตามเส้นแนวเขตดังกำหนดไว้ในมาตรานี้ให้มีหลักย่อยปักไว้เพื่อแสดงแนวเขตด้วยตามควรมาตรา๕ที่ดินหรือโรงเรือนสิ่งปลูกสร้างของผู้ใดเหลื่อมล้ำเข้ามาในเส้นเขตที่กำหนดไว้ในมาตรา๔ แม้แต่ส่วนหนึ่งส่วนใด ให้ถือว่าที่ดินซึ่งติดต่อเป็นผืนเดียวกันนั้น หรือโรงเรือนสิ่งปลูกสร้างนั้นๆ อยู่ในเขตเทศบาลเต็มทุกส่วนมาตรา ๖ ให้รัฐมนตรีว่าการกระทรวงมหาดไทยมีหน้าที่รักษาการให้เป็นไปตามพระราชกฤษฎีกานี้ผู้รับสนองพระบรมราชโองการพิบูลสงครามนายกรัฐมนตรีศรินรัตน์/จัดทำ๒๒ เมษายน ๒๕๖๓อรญา/ตรวจ๗ สิงหาคม ๒๕๖๓[๑] ราชกิจจานุเบกษาเล่ม ๕๗/-/หน้า ๑๓๕/๒๔ มิถุนายน ๒๔๘๓
ประกาศจังหวัดประจวบคีรีขันธ์ประกาศจังหวัดประจวบคีรีขันธ์เรื่องกำหนดที่จับสัตว์น้ำประเภทที่รักษาพืชพันธุ์[๑] ด้วยจังหวัดประจวบคีรีขันธ์ได้พิจารณาแล้วเห็นว่าที่จับสัตว์น้ำในทะเลบริเวณตั้งแต่สะพานปลาหัวหิน ถึงแนวเขตหลังวัดไกลกังวลท้องที่ตำบลหัวหิน อำเภอหัวหิน จังหวัดประจวบคีรีขันธ์เป็นแหล่งที่มีสัตว์น้ำอาศัยอยู่เป็นจำนวนมาก เห็นสมควรประกาศกำหนดเป็นที่รักษาพืชพันธุ์ทั้งนี้เพื่อสงวนพื้นที่ไว้เป็นแหล่งที่อยู่อาศัยและแพร่ขยายพันธุ์ของสัตว์น้ำ และเพื่อเป็นการอนุรักษ์ทรัพยากรสัตว์น้ำบริเวณดังกล่าวให้คงความอุดมสมบูรณ์ตลอดไปอาศัยอำนาจตามความในมาตรา ๗ แห่งพระราชบัญญัติการประมง พ.ศ.๒๔๙๐อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๖ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายผู้ว่าราชการจังหวัดประจวบคีรีขันธ์ โดยอนุมัติของรัฐมนตรีว่าการกระทรวงเกษตรและสหกรณ์ตามหนังสือกรมประมง ที่ กษ ๐๕๒๘.๓/๑๙๓๗๘ ลงวันที่ ๘ ธันวาคม ๒๕๔๒ จึงประกาศ ดังต่อไปนี้๑. กำหนดให้บรรดาที่จับสัตว์น้ำซึ่งมีชื่อและอาณาเขตตามบัญชีต่อท้ายประกาศนี้ให้ประกาศกำหนดเป็นที่จับสัตว์น้ำประเภทที่รักษาพืชพันธุ์ซึ่งทางราชการได้ปักหลักเขตไว้เป็นหลักฐาน๒. ให้ใช้ประกาศนี้เมื่อพ้นกำหนดสามสิบวันนับแต่วันปิดประกาศตามความในมาตรา ๖๐ แห่งพระราชบัญญัติการประมง พ.ศ. ๒๔๙๐เป็นต้นไป และเมื่อประกาศนี้มีผลใช้บังคับแล้วให้ยกเลิกประกาศอื่นที่มีข้อความขัดหรือแย้งกับประกาศนี้เสียทั้งสิ้นประกาศ ณ วันที่ ๔ กุมภาพันธ์ พ.ศ. ๒๕๔๓ประสงค์ พิทูรกิจจาผู้ว่าราชการจังหวัดประจวบคีรีขันธ์[เอกสารแนบท้าย]๑.บัญชีรายชื่อและอาณาเขตที่จับสัตว์น้ำประเภทที่รักษาพืชพันธุ์ตามประกาศจังหวัดประจวบคีรีขันธ์ ลงวันที่ ๔ กุมภาพันธ์ พ.ศ. ๒๕๔๓๒.แผนที่แนบท้ายจังหวัดประจวบคีรีขันธ์ ลงวันที่ ๔ กุมภาพันธ์ พ.ศ. ๒๕๔๓(ดูข้อมูลจากภาพกฎหมาย)ชไมพร/แก้ไข๓๐ เมษายน ๒๕๔๕จุฑามาศ/ปรับปรุง๑๘ สิงหาคม ๒๕๕๘[๑] ราชกิจจานุเบกษาเล่ม ๑๑๗/ตอนพิเศษ ๒๒ ง/หน้า ๒๘/๙ มีนาคม ๒๕๔๓
ประกาศกระทรวงคมนาคมประกาศกระทรวงคมนาคมเรื่องการจัดให้มีสถานีขนส่งผู้โดยสารจังหวัดเชียงราย แห่งที่ ๒[๑] อาศัยอำนาจตามความในมาตรา ๑๑๕ วรรคห้าแห่งพระราชบัญญัติการขนส่งทางบก พ.ศ. ๒๕๒๒ รัฐมนตรีว่าการกระทรวงคมนาคมกำหนดจัดให้มีสถานีขนส่งผู้โดยสารจังหวัดเชียงราย แห่งที่ ๒ ในบริเวณที่ดินโฉนดเลขที่๑๐๙๖๓๒ เนื้อที่ ๘ ไร่ ตั้งอยู่บริเวณถนนพหลโยธิน ตำบลสันทราย อำเภอเมืองจังหวัดเชียงราย โดยมีแนวเขตตามแผนที่แนบท้ายประกาศนี้ทั้งนี้ ตั้งแต่บัดนี้เป็นต้นไปประกาศณ วันที่ ๑๙ มกราคม พ.ศ. ๒๕๕๒ประจักษ์แกล้วกล้าหาญรัฐมนตรีช่วยว่าการกระทรวงคมนาคมปฏิบัติราชการแทนรัฐมนตรีว่าการกระทรวงคมนาคม[เอกสารแนบท้าย]๑.แบบสถานีขนส่งผู้โดยสาร จังหวัดเชียงราย แห่งที่ ๒(ดูข้อมูลจากภาพกฎหมาย)วัชศักดิ์/ผู้จัดทำ๑๑กุมภาพันธ์ ๒๕๕๒[๑] ราชกิจจานุเบกษาเล่ม ๑๒๖/ตอนพิเศษ ๑๘ ง/หน้า ๒/๓ กุมภาพันธ์ ๒๕๕๒
ข้อกำหนดข้อกำหนดเกี่ยวกับการจัดสรรที่ดินจังหวัดสระแก้ว(ฉบับที่ ๒)พ.ศ. ๒๕๖๐ อาศัยอำนาจตามความในมาตรา ๑๔ (๑)และมาตรา ๑๖ แห่งพระราชบัญญัติการจัดสรรที่ดิน พ.ศ. ๒๕๔๓คณะกรรมการจัดสรรที่ดินจังหวัดสระแก้วจึงออกข้อกำหนดเกี่ยวกับการจัดทำแผนผังโครงการและวิธีการในการจัดสรรที่ดิน โดยความเห็นชอบจากคณะกรรมการจัดสรรที่ดินกลางไว้ ดังต่อไปนี้ข้อ ๑ ข้อกำหนดนี้เรียกว่าข้อกำหนดเกี่ยวกับการจัดสรรที่ดินจังหวัดสระแก้ว (ฉบับที่ ๒) พ.ศ. ๒๕๖๐ข้อ ๒[๑] ข้อกำหนดนี้ให้ใช้บังคับนับแต่วันประกาศในราชกิจจานุเบกษาเป็นต้นไปข้อ ๓ ให้ยกเลิกความในข้อ๓๓ ของข้อกำหนดเกี่ยวกับการจัดสรรที่ดินจังหวัดสระแก้ว พ.ศ. ๒๕๔๕และให้ใช้ความต่อไปนี้แทนข้อ ๓๓ ลานกิจกรรมหรือลานอเนกประสงค์ในกรณีเป็นการจัดสรรที่ดินขนาดใหญ่ผู้จัดสรรที่ดินจะต้องกันพื้นที่ไว้เป็นที่ตั้งของสาธารณูปโภคประเภทลานกิจกรรมหรือลานเอนกประสงค์จำนวน ๑ แห่ง เนื้อที่ไม่น้อยกว่า ๒๐๐ ตารางวาและต้องจัดให้มีพื้นที่ดังกล่าวเพิ่มขึ้นทุก ๆ ๕๐๐ แปลง หรือทุก ๆ ๑๐๐ ไร่ที่ดินที่กันไว้เพื่อจัดตั้งโรงเรียนอนุบาล ตามแผนผังโครงการและวิธีการจัดสรรที่ดินในโครงการจัดสรรที่ดินที่ได้รับอนุญาตให้ทำการจัดสรรที่ดินก่อนวันที่ข้อกำหนดฉบับนี้มีผลใช้บังคับหากไม่สามารถจัดตั้งโรงเรียนอนุบาลหรือโรงเรียนประเภทอื่นตามระเบียบกระทรวงศึกษาธิการได้ให้ใช้พื้นที่ดังกล่าวจัดทำเป็นสาธารณูปโภคอื่น เช่น ลานกิจกรรม ลานอเนกประสงค์ สวน สนามเด็กเล่น สนามกีฬาเป็นต้น โดยผู้จัดสรรที่ดินที่ประสงค์จะจัดทำสาธารณูปโภคดังกล่าวต้องยื่นคำขอแก้ไขเปลี่ยนแปลงแผนผังโครงการ หรือวิธีการที่ได้รับอนุญาต เพื่อให้คณะกรรมการพิจารณาตามนัยมาตรา ๓๒ แห่งพระราชบัญญัติการจัดสรรที่ดินพ.ศ. ๒๕๔๓ ด้วยให้ไว้ณ วันที่ ๗ ธันวาคม พ.ศ. ๒๕๖๐พรพจน์เพ็ญพาสผู้ว่าราชการจังหวัดสระแก้วประธานกรรมการจัดสรรที่ดินจังหวัดสระแก้วปวันวิทย์/อัญชลี/จัดทำ๔ มกราคม ๒๕๖๑[๑] ราชกิจจานุเบกษาเล่ม ๑๓๔/ตอนพิเศษ ๓๒๓ ง/หน้า ๕๑/๒๘ ธันวาคม ๒๕๖๐
ระเบียบกรุงเทพมหานครระเบียบกรุงเทพมหานครว่าด้วยหลักเกณฑ์และอัตราค่าสอนภาคพิเศษนอกเวลาและค่าตอบแทนในการปฏิบัติงานภาคพิเศษนอกเวลาสำหรับการสอนวิชาชีพพ.ศ.2542-------------------- โดยที่เป็นการสมควรวางระเบียบกรุงเทพมหานครว่าด้วยหลักเกณฑ์และอัตราค่าสอนภาคพิเศษนอกเวลาและค่าตอบแทนในการปฏิบัติงานภาคพิเศษนอกเวลาสำหรับการสอนวิชาชีพ อาศัยอำนาจตามความในมาตรา49แห่งพระราชบัญญัติระเบียบบริหารราชการกรุงเทพมหานคร พ.ศ.2528 ประกอบกับข้อ 5 ข้อ 6 และข้อ8 แห่งข้อบัญญัติกรุงเทพมหานครเรื่องการจ่ายเงินค่าสอนภาคพิเศษนอกเวลาและค่าตอบแทนในการปฏิบัติงานภาคพิเศษนอกเวลาสำหรับการสอนวิชาชีพ พ.ศ. 2540 ผู้ว่าราชการกรุงเทพมหานครจึงกำหนดระเบียบขึ้นไว้ ดังต่อไปนี้ ข้อ 1ระเบียบนี้เรียกว่า"ระเบียบกรุงเทพมหานครว่าด้วยหลักเกณฑ์และอัตราค่าสอนภาคพิเศษนอกเวลาและค่าตอบแทนในการปฏิบัติงานภาคพิเศษนอกเวลาสำหรับการสอนวิชาชีพพ.ศ. 2542" ข้อ 2ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ข้อ 3บรรดาข้อบังคับ ระเบียบหรือคำสั่งอื่นใดในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทน ข้อ 4ในระเบียบนี้ "สถานศึกษา" หมายความว่า วิทยาลัยโรงเรียนฝึกอาชีพศูนย์ฝึกอาชีพหรือสถานศึกษาที่เรียกชื่ออย่างอื่นที่กรุงเทพมหานครจัดตั้งซึ่งจัดหลักสูตรการศึกษาอาชีพต่ำกว่าปริญญาตรี ข้อ 5ผู้ที่จะได้รับเงินค่าสอนภาคพิเศษนอกเวลา ต้องอยู่ในหลักเกณฑ์อย่างหนึ่งอย่างใดดังต่อไปนี้ (1) ข้าราชการและลูกจ้างของทางราชการที่ไม่ได้ดำรงตำแหน่งประจำในสถานศึกษานั้นหรือบุคคลอื่นที่ได้รับเชิญให้สอนในฐานะครูหรืออาจารย์พิเศษให้ได้รับค่าสอนภาคพิเศษนอกเวลาเฉพาะหน่วยชั่วโมงที่สอน (2) ข้าราชการและลูกจ้างของกรุงเทพมหานครที่เป็นผู้สอนในเวลาราชการปกติซึ่งมีเวลาสอนในราชการไม่น้อยกว่าสัปดาห์ละ 15 หน่วยชั่วโมง ให้ได้รับค่าสอนภาคพิเศษนอกเวลาเฉพาะหน่วยชั่วโมงที่สอนนอกเวลาราชการปกติ (3)ผู้ดำรงตำแหน่งทางธุรการในสถานศึกษานั้นและไม่มีหน้าที่ในการสอนซึ่งได้รับคำสั่งแต่งตั้งจากผู้อำนวยการสำนักพัฒนาชุมชนให้สอนนอกเวลาราชการปกติ ข้อ 6ผู้ที่จะได้รับค่าตอบแทนในการปฏิบัติงานภาคพิเศษนอกเวลา ต้องอยู่ในหลักเกณฑ์อย่างใดอย่างหนึ่งดังต่อไปนี้ (1) ฝ่ายบริหาร ก ได้แก่หัวหน้าสถานศึกษาและผู้ช่วยผู้บริหารสถานศึกษาในวันที่อยู่ปฏิบัติงานจริง (2) ฝ่ายบริหาร ข ได้แก่ หัวหน้างาน หัวหน้าแผนกวิชาหัวหน้าคณะวิชาในวันที่อยู่ปฏิบัติงานจริงจำนวนผู้ปฏิบัติงานจะมากหรือน้อยให้อยู่ในดุลยพินิจของหัวหน้าสถานศึกษา (3) ฝ่ายดำเนินงาน ได้แก่ ครู อาจารย์หรือข้าราชการผู้ปฏิบัติงานเกี่ยวข้องกับฝ่ายบริหารในวันที่อยู่ปฏิบัติงานจริงจำนวนผู้ปฏิบัติงานจะมากหรือน้อยให้อยู่ในดุลยพินิจของหัวหน้าสถานศึกษา ข้อ 7ให้ผู้อำนวยการสำนักพัฒนาชุมชนเป็นผู้กำหนดอัตราการเบิกจ่ายค่าสอนภาคพิเศษนอกเวลาและค่าตอบแทนในการปฏิบัติงานภาคพิเศษนอกเวลาสำหรับการสอนวิชาชีพ ทั้งนี้ไม่เกินอัตราที่กระทรวงการคลังกำหนดให้เบิกจ่ายในสถานศึกษาที่เปิดสอนระดับต่างๆสังกัดกรมอาชีวศึกษากระทรวงศึกษาธิการ ข้อ 8ในกรณีที่มีเหตุพิเศษสมควรปฏิบัติเป็นอย่างอื่นหรือที่ไม่มีกำหนดไว้ในระเบียบนี้ให้เสนอผู้ว่าราชการกรุงเทพมหานครสั่งการเป็นกรณีๆ ไป ข้อ 9ให้ปลัดกรุงเทพมหานครรักษาการตามระเบียบนี้ ประกาศ ณวันที่ 19 สิงหาคม พ.ศ. 2542 พิจิตต รัตตกุล ผู้ว่าราชการกรุงเทพมหานคร
ประกาศคณะกรรมการประมงประจำจังหวัดชลบุรีประกาศคณะกรรมการประมงประจำจังหวัดชลบุรีเรื่องกำหนดเขตพื้นที่รักษาพันธุ์สัตว์น้ำบริเวณเกาะขามใหญ่ อำเภอเกาะสีชังจังหวัดชลบุรีพ.ศ. ๒๕๖๐ โดยที่ที่บริเวณด้านทิศเหนือของเกาะขามใหญ่ ตำบลท่าเทววงษ์อำเภอเกาะสีชัง จังหวัดชลบุรีมีแนวปะการังอยู่เป็นจำนวนมาก เป็นระบบนิเวศที่มีความเหมาะสมเป็นแหล่งที่อยู่อาศัยแหล่งผสมพันธุ์ วางไข่และเป็นแหล่งเลี้ยงตัวในวัยอ่อนของปลาการ์ตูนและทรัพยากรสัตว์น้ำอื่น ๆแต่เนื่องจากบริเวณดังกล่าวมีชาวประมงนอกพื้นที่เข้ามาทำการประมงอยู่เป็นประจำเป็นเหตุให้เกิดความเสียหาย ดังนั้นเพื่อเป็นการอนุรักษ์และบริหารจัดการให้เกิดความสมดุลทางธรรมชาติและรักษาทรัพยากรสัตว์น้ำและระบบนิเวศไว้อย่างยั่งยืน ตามหลักการป้องกันล่วงหน้าจึงสมควรกำหนดให้ที่จับสัตว์น้ำบริเวณพื้นที่ดังกล่าวเป็นเขตพื้นที่รักษาพันธุ์สัตว์น้ำและความในมาตรา ๕๖ แห่งพระราชกำหนดการประมง พ.ศ. ๒๕๕๘ บัญญัติห้ามมิให้ผู้ใดจับสัตว์น้ำในเขตพื้นที่รักษาพันธุ์สัตว์น้ำตามที่รัฐมนตรีหรือคณะกรรมการประมงประจำจังหวัดโดยอนุมัติรัฐมนตรีประกาศกำหนดอาศัยอำนาจตามความในมาตรา ๒๘ วรรคหนึ่ง (๓) แห่งพระราชกำหนดการประมงพ.ศ. ๒๕๕๘ คณะกรรมการประมงประจำจังหวัดชลบุรีโดยอนุมัติรัฐมนตรีว่าการกระทรวงเกษตรและสหกรณ์ออกประกาศไว้ดังต่อไปนี้ข้อ ๑ ให้พื้นที่ที่จับสัตว์น้ำบริเวณทิศเหนือของเกาะขามใหญ่ตำบลท่าเทววงษ์ อำเภอเกาะสีชัง จังหวัดชลบุรีตามแผนที่แสดงแนวเขตบริเวณที่กำหนดท้ายประกาศนี้ เป็นเขตพื้นที่รักษาพันธุ์สัตว์น้ำจำนวน๒ แปลงข้อ ๒[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศณ วันที่ ๑๗ สิงหาคม พ.ศ. ๒๕๖๐ภัครธรณ์เทียนไชยผู้ว่าราชการจังหวัดชลบุรีประธานคณะกรรมการประมงประจำจังหวัดชลบุรี[เอกสารแนบท้าย]๑. แผนที่แนบท้ายประกาศคณะกรรมการประมงประจำจังหวัดชลบุรี เรื่องกำหนดเขตพื้นที่รักษาพันธุ์สัตว์น้ำ บริเวณเกาะขามใหญ่ อำเภอเกาะสีชังจังหวัดชลบุรี พ.ศ. ๒๕๖๐(ดูข้อมูลจากภาพกฎหมาย)พรวิภา/อัญชลี/จัดทำ๑๑ กันยายน๒๕๖๐ปริญสินีย์/ตรวจ๓๐ ตุลาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๒๑ ง/หน้า ๖๑/๘ กันยายน ๒๕๖๐
พระราชกฤษฎีกาพระราชกฤษฎีกากำหนดเขตที่ดินในท้องที่ตำบลป่ามะนาว อำเภอบ้านฝาง ตำบลคำแคน ตำบลท่าศาลาตำบลโพนเพ็กตำบลนาข่า ตำบลนางาม ตำบลหนองแปน อำเภอมัญจาคีรีและตำบลพระยืนอำเภอพระยืน จังหวัดขอนแก่นให้เป็นเขตปฏิรูปที่ดินพ.ศ. ๒๕๕๕ ภูมิพลอดุลยเดชป.ร.ให้ไว้ ณ วันที่๓ ธันวาคม พ.ศ. ๒๕๕๕เป็นปีที่ ๖๗ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดิน ในท้องที่ตำบลป่ามะนาวอำเภอบ้านฝาง ตำบลคำแคน ตำบลท่าศาลา ตำบลโพนเพ็ก ตำบลนาข่า ตำบลนางาม ตำบลหนองแปนอำเภอมัญจาคีรี และตำบลพระยืน อำเภอพระยืน จังหวัดขอนแก่น ให้เป็นเขตปฏิรูปที่ดินอาศัยอำนาจตามความในมาตรา ๑๘๗ ของรัฐธรรมนูญแห่งราชอาณาจักรไทยและมาตรา ๒๕ วรรคหนึ่ง แห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกากำหนดเขตที่ดิน ในท้องที่ตำบลป่ามะนาว อำเภอบ้านฝาง ตำบลคำแคนตำบลท่าศาลา ตำบลโพนเพ็ก ตำบลนาข่า ตำบลนางาม ตำบลหนองแปน อำเภอมัญจาคีรีและตำบลพระยืน อำเภอพระยืน จังหวัดขอนแก่น ให้เป็นเขตปฏิรูปที่ดิน พ.ศ. ๒๕๕๕มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้ที่ดินในท้องที่ตำบลป่ามะนาวอำเภอบ้านฝาง ตำบลคำแคน ตำบลท่าศาลา ตำบลโพนเพ็ก ตำบลนาข่า ตำบลนางาม ตำบลหนองแปนอำเภอมัญจาคีรี และตำบลพระยืน อำเภอพระยืน จังหวัดขอนแก่นภายในแนวเขตตามแผนที่ท้ายพระราชกฤษฎีกานี้ เป็นเขตปฏิรูปที่ดินมาตรา ๔ ให้รัฐมนตรีว่าการกระทรวงการคลังรัฐมนตรีว่าการกระทรวงเกษตรและสหกรณ์ และรัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการยิ่งลักษณ์ชินวัตรนายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกากำหนดเขตที่ดิน ในท้องที่ตำบลป่ามะนาวอำเภอบ้านฝาง ตำบลคำแคน ตำบลท่าศาลา ตำบลโพนเพ็ก ตำบลนาข่า ตำบลนางาม ตำบลหนองแปนอำเภอมัญจาคีรี และตำบลพระยืน อำเภอพระยืน จังหวัดขอนแก่น ให้เป็นเขตปฏิรูปที่ดินพ.ศ. ๒๕๕๕(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือ เนื่องจากในท้องที่ตำบลป่ามะนาวอำเภอบ้านฝาง ตำบลคำแคน ตำบลท่าศาลา ตำบลโพนเพ็ก ตำบลนาข่า ตำบลนางาม ตำบลหนองแปนอำเภอมัญจาคีรี และตำบลพระยืน อำเภอพระยืน จังหวัดขอนแก่น มีเกษตรกรผู้ไม่มีที่ดินประกอบเกษตรกรรมเป็นของตนเองหรือมีที่ดินเล็กน้อยไม่เพียงพอแก่การครองชีพหรือต้องเช่าที่ดินของผู้อื่นประกอบเกษตรกรรมอยู่เป็นจำนวนมาก และโดยที่คณะรัฐมนตรีมีมติให้ดำเนินการปฏิรูปที่ดินเพื่อเกษตรกรรมในที่ดินเขตป่าสงวนแห่งชาติป่าโคกหลวง ในส่วนที่มีสภาพเป็นป่าเสื่อมโทรมแล้วสมควรกำหนดเขตที่ดินในท้องที่ดังกล่าวให้เป็นเขตปฏิรูปที่ดิน จึงจำเป็นต้องตราพระราชกฤษฎีกานี้ปริยานุช/ผู้จัดทำ๑๘ ธันวาคม๒๕๕๕ปณตภร/ผู้ตรวจ๒๑ ธันวาคม๒๕๕๕[๑] ราชกิจจานุเบกษาเล่ม ๑๒๙/ตอนที่ ๑๑๙ ก/หน้า ๑๖/๑๔ ธันวาคม ๒๕๕๕
คำพิพากษาศาลฎีกาที่ 910/2471หลักกฎหมาย: ป้องกันพอสมควรแก่เหตุ วิธีพิจารณาอาญา อำนาจศาลฎีกาพวกของ ย. ผู้ตายได้ชวนวิวาทแลทำร้าย จำเลยก่อน จำเลยวิ่งหนี ย. กับพวกวิ่งไล่ตามไปพอ ย. ทัน จำเลยๆ จึงได้แทง ย. โดยทางป้างกันตัว แต่ปรากฏว่า ย. มีบาดเจ็บหลายแห่งถึงแก่ความตายดังนี้ ศาลเดิมตัดสินว่าจำเลยมีผิด ตามมาตรา ๒๔๙ แล ๕๓ กึ่งหนึ่งคงเหลือ ๖ เดือนแลให้รอการลงอาญาไว้ตามมาตรา ๔๑ - ๔๒ ศาลอุทธรณ์แก้ว่าจำเลยป้องกันตัวพอสมควรแก่เหตุตามมาตรา ๕๐ ถึงแม้ จำเลยจะมิได้ อุทธรณ์ ศาลอุทธรณ์ก็มีอำนาจที่จะปรับให้ตรงกับรูปคดีได้ให้ยกฟ้อง โจทก์ปล่อยตัว จำเลยไป ศาลฎีกาตัดสินยืนตามศาลอุทธรณ์ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 910/2471อัยยการสุพรรณ์บุรี แล นางพวงโจทก์นายใบล. ป.อ. ม. 249, ม. 50ป้องกันพอสมควรแก่เหตุ วิธีพิจารณาอาญา อำนาจศาลฎีกาพวกของ ย. ผู้ตายได้ชวนวิวาทแลทำร้าย จำเลยก่อน จำเลยวิ่งหนี ย. กับพวกวิ่งไล่ตามไปพอ ย. ทัน จำเลยๆ จึงได้แทง ย. โดยทางป้างกันตัว แต่ปรากฏว่า ย. มีบาดเจ็บหลายแห่งถึงแก่ความตายดังนี้ ศาลเดิมตัดสินว่าจำเลยมีผิด ตามมาตรา ๒๔๙ แล ๕๓ กึ่งหนึ่งคงเหลือ ๖ เดือนแลให้รอการลงอาญาไว้ตามมาตรา ๔๑ - ๔๒ ศาลอุทธรณ์แก้ว่าจำเลยป้องกันตัวพอสมควรแก่เหตุตามมาตรา ๕๐ ถึงแม้ จำเลยจะมิได้ อุทธรณ์ ศาลอุทธรณ์ก็มีอำนาจที่จะปรับให้ตรงกับรูปคดีได้ให้ยกฟ้อง โจทก์ปล่อยตัว จำเลยไป ศาลฎีกาตัดสินยืนตามศาลอุทธรณ์(พรหม-เทพ-มนู)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: พวกของ ย. ผู้ตายได้ชวนวิวาทแลทำร้าย จำเลยก่อน จำเลยวิ่งหนี ย. กับพวกวิ่งไล่ตามไปพอ ย. ทัน จำเลยๆ จึงได้แทง ย. โดยทางป้างกันตัว แต่ปรากฏว่า ย. มีบาดเจ็บหลายแห่งถึงแก่ความตายดังนี้ ศาลเดิมตัดสินว่าจำเลยมีผิด ตามมาตรา ๒๔๙ แล ๕๓ กึ่งหนึ่งคงเหลือ ๖ เดือนแลให้รอการลงอาญาไว้ตามมาตรา ๔๑ - ๔๒ ศาลอุทธรณ์แก้ว่าจำเลยป้องกันตัวพอสมควรแก่เหตุตามมาตรา ๕๐ ถึงแม้ จำเลยจะมิได้ อุทธรณ์ ศาลอุทธรณ์ก็มีอำนาจที่จะปรับให้ตรงกับรูปคดีได้ให้ยกฟ้อง โจทก์ปล่อยตัว จำเลยไป ศาลฎีกาตัดสินยืนตามศาลอุทธรณ์ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 910/2471อัยยการสุพรรณ์บุรี แล นางพวงโจทก์นายใบล. ป.อ. ม. 249, ม. 50ป้องกันพอสมควรแก่เหตุ วิธีพิจารณาอาญา อำนาจศาลฎีกาพวกของ ย. ผู้ตายได้ชวนวิวาทแลทำร้าย จำเลยก่อน จำเลยวิ่งหนี ย. กับพวกวิ่งไล่ตามไปพอ ย. ทัน จำเลยๆ จึงได้แทง ย. โดยทางป้างกันตัว แต่ปรากฏว่า ย. มีบาดเจ็บหลายแห่งถึงแก่ความตายดังนี้ ศาลเดิมตัดสินว่าจำเลยมีผิด ตามมาตรา ๒๔๙ แล ๕๓ กึ่งหนึ่งคงเหลือ ๖ เดือนแลให้รอการลงอาญาไว้ตามมาตรา ๔๑ - ๔๒ ศาลอุทธรณ์แก้ว่าจำเลยป้องกันตัวพอสมควรแก่เหตุตามมาตรา ๕๐ ถึงแม้ จำเลยจะมิได้ อุทธรณ์ ศาลอุทธรณ์ก็มีอำนาจที่จะปรับให้ตรงกับรูปคดีได้ให้ยกฟ้อง โจทก์ปล่อยตัว จำเลยไป ศาลฎีกาตัดสินยืนตามศาลอุทธรณ์(พรหม-เทพ-มนู)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
กฎกระทรวงกฎกระทรวงฉบับที่๓๓ (พ.ศ. ๒๕๔๒)ออกตามความในพระราชบัญญัติภาษีสรรพสามิตพ.ศ. ๒๕๒๗ว่าด้วยสินค้าที่ผู้ประกอบอุตสาหกรรมมีสิทธิได้รับคืนหรือยกเว้นภาษีเนื่องจากการบริจาคและสินค้าที่ผู้ประกอบอุตสาหกรรมมีสิทธิได้รับคืนภาษีเนื่องจากสินค้าเสียหายหรือเสื่อมคุณภาพ------------- อาศัยอำนาจตามความในมาตรา๕ มาตรา ๑๐๒ (๒) และมาตรา ๑๐๔ วรรคหนึ่ง แห่งพระราชบัญญัติภาษีสรรพสามิต พ.ศ. ๒๕๒๗รัฐมนตรีว่าการกระทรวงการคลังออกกฎกระทรวงไว้ ดังต่อไปนี้ ข้อ๑ ให้ยกเลิกกฎกระทรวง ฉบับที่ ๑๐(พ.ศ. ๒๕๒๗) ออกตามความในพระราชบัญญัติภาษีสรรพสามิต พ.ศ. ๒๕๒๗ว่าด้วยสินค้าที่ผู้ประกอบอุตสาหกรรมมีสิทธิได้รับคืนหรือยกเว้นภาษีและสินค้าที่ผู้ประกอบอุตสาหกรรมมีสิทธิได้รับคืนภาษีที่ได้เสียไปแล้ว ข้อ๒ให้เครื่องดื่มที่บริจาคเป็นสาธารณประโยชน์แก่ส่วนราชการในราชการส่วนกลาง ราชการส่วนภูมิภาค หรือราชการส่วนท้องถิ่นหรือแก่องค์การสาธารณกุศลที่รัฐมนตรีกำหนดเป็นสินค้าที่ผู้ประกอบอุตสาหกรรมมีสิทธิได้รับคืนหรือยกเว้นภาษี ข้อ๓ ให้สินค้าดังต่อไปนี้เป็นสินค้าที่ผู้ประกอบอุตสาหกรรมมีสิทธิได้รับคืนภาษีที่ได้เสียไว้แล้วในกรณีที่สินค้านั้นได้เสียหายหรือเสื่อมคุณภาพจนใช้การไม่ได้ (๑)เครื่องดื่ม (๒)แบตเตอรี่ ให้ไว้ณ วันที่ ๔ มีนาคม พ.ศ. ๒๕๔๒ ธารินทร์นิมมานเหมินท์ รัฐมนตรีว่าการกระทรวงการคลัง+---------------------------------------------------------------------------------------------------+หมายเหตุ :- เหตุผลในการประกาศใช้กฎกระทรวงฉบับนี้ คือเนื่องจากสินค้าแบตเตอรี่ที่ชำระภาษีไว้แล้วได้เกิดความเสียหายขึ้นในระหว่างการขนส่ง และอาจเสื่อมคุณภาพจากการผลิตขึ้นได้เช่นเดียวกับสินค้าเครื่องดื่ม ดังนั้นเพื่อเป็นการสนับสนุนอุตสาหกรรมแบตเตอรี่ภายในประเทศ และเพื่อให้เกิดความเป็นธรรมแก่ผู้ผลิตและผู้ใช้แบตเตอรี่สมควรกำหนดให้ผู้ประกอบอุตสาหกรรมมีสิทธิได้รับคืนภาษีที่ได้เสียไว้แล้วในลักษณะเดียวกับสินค้าเครื่องดื่มและสมควรกำหนดให้สินค้าเครื่องดื่มที่บริจาคเป็นสาธารณประโยชน์เป็นสินค้าที่ผู้ประกอบอุตสาหกรรมมีสิทธิได้รับคืนหรือยกเว้นภาษีประกอบกับมีสินค้าหลายประเภทที่ผู้ประกอบอุตสาหกรรมมีสิทธิได้รับคืนหรือยกเว้นภาษีเนื่องจากการบริจาคและสินค้าที่ผู้ประกอบอุตสาหกรรมมีสิทธิได้รับคืนภาษีที่ได้เสียไว้แล้วเนื่องจากสินค้าเสียหายหรือเสื่อมคุณภาพแต่เนื่องจากสินค้าดังกล่าวได้ยกเลิกการจัดเก็บภาษีสรรพสามิตไปแล้วสมควรปรับปรุงการกำหนดสินค้าที่ผู้ประกอบอุตสาหกรรมมีสิทธิได้รับคืนหรือยกเว้นภาษีเนื่องจากการบริจาคและสินค้าที่ผู้ประกอบอุตสาหกรรมมีสิทธิได้รับคืนภาษีเนื่องจากสินค้าเสียหายหรือเสื่อมคุณภาพให้เหมาะสมยิ่งขึ้นจึงจำเป็นต้องออกกฎกระทรวงนี้[รก.๒๕๔๒/๑๓ก/๐๗/๕ มีนาคม ๒๕๔๒]